open-index/open-wikipedia-markdown huggingface dataset:
Namozgoh masjidi (Albaniya)

**Tirana katta masjidi** () yoki **Namozgoh masjidi** (; ) — hozirda Albaniyaning Tirana shahrida qurilayotgan masjid. Qurilishi yakunlangach, u Bolqon yarim orolidagi eng katta masjidga aylanadi.

## Tarixi
Albaniyada kommunizm qulagandan so‘ng, 1991-yilda alban musulmonlari ko‘pincha kamsitilganidan shikoyat qilishardi. Ikkita sobor (Sharqiy pravoslav va katolik) qurilgan bo'lsa-da, 2016-yil holatiga ko'ra, Albaniyada musulmonlar hali ham markaziy masjidga ega emas va ko'chalarda namoz o'qishlari kerak edi. 1992-yilda o'sha paytdagi prezident Sali Berisha Namozgoh maydoni yaqinida, parlamentga yaqin joyda quriladigan masjidning tamal toshini qo'ydi. Parlament spikeri Pjetër Arbnori rejalarga qarshi chiqqanidan keyin qurilish kechiktirildi.

Masjidni qurish qarori 2010-yilda Tirana meri Edi Rama tomonidan qabul qilingan.

Masjid qurilishi zarur hisoblanadi, chunki shaharda faqat sakkizta masjid mavjud, 1967-yilda bu raqam 28 ta edi. Islomiy bayramlarda Skanderbeg maydoni musulmon bilan to‘ladi, chunki Usmoniylar davriga oid Ethem Bey masjidi (hozirgi Tirana asosiy masjidi) faqat 60 kishini sig‘dira oladi. Yomg‘ir juma xutbalarini o‘tkazishni imkonsiz qiladi.

Masjidda har biri 50 metr balandlikda bo‘lgan to‘rtta minorasi bo‘ladi, markaziy kuboraning balandligi esa 30 metrni tashkil etadi. Masjidning birinchi qavatida madaniyat markazi va boshqa xizmatlar joylashadi. Masjid Albaniya parlament binosi yaqinidagi 10,000 kvadrat metr maydonda qurilmoqda va bir vaqtning o‘zida 4,500 kishini ibodat qilish imkoniyati bo‘ladi.

Masjid qurilishini moliyalash qisman Turkiyaning asosiy davlat musulmon tashkiloti Diyanet tomonidan ajratilgan. 2015-yilda Turkiya prezidenti Recep Tayyip Erdoğan masjidning tamal toshini qoʻyish marosimida Albaniyaga tashrif buyurgan edi.

## Yana qarang

* Albaniyada islom

## Manbalar

## Havolalar

* Rasmiy veb-sayt (alban va ingliz)
Wer

***Wer*** – 2013-yilda rejissyor William Brent Bell tomonidan suratga olingan AQSh dahshatli filmi. Filmda bosh rolni Andrea Joy Cook ijro etgan. Film 2013-yil 16-noyabrda ilk bor Yaponiyada namoyish etilgan, AQShda esa 2014-yil avgust oyida VOD media tizimi tomonidan taqdim etilgan.

## Film syujeti
Kapitan Klaus Pistor boshchiligidagi fransuz politsiyasi Claire Porterni kasalxonada davolanayotgan paytdayoq soʻroq qilishni boshlaydi. Fransiyada dam olayotgan amerikalik sayyohlar, Clairening turmush oʻrtogʻi Henry va oʻgʻli Peter nomaʼlum yirtqich hayvonning hujumi natijasida shafqatsizlarcha oʻldiriladi. Claire qotilning soyasi odamga oʻxshab ketganini daʼvo qilganda politsiya qotillikda gumon qilinayotgan Talan Gwynekni hibsga oladi. Oradan biroz vaqt oʻtib, Claire olgan jarohatlari tufayli kasalxonada vafot etadi.

Politsiya boʻlimida Talan bilan suhbat chogʻida rasmiylar bilan kurash boshlanadi. Gavin Kateni himoya qilmoqchi boʻlganida Talan uni tishlab oladi.

Katening jamoasi Talanning onasi bilan suhbatlashish uchun oʻrmondagi uyiga boradi. Gwynek xonim ularga asli Ruminiyadan ekanligini aytadi. Uning taʼkidlashicha, Talan qotillikni sodir etish uchun jismonan zaif boʻlgan, chunki Talan ularning oilasidagi erkaklar orqali oʻtadigan noyob genetik kasallikdan aziyat chekardi.

Talan politsiya hibsxonasida tibbiy koʻrikdan oʻtayotganda, oʻzining gʻayritabiiy kuchidan foydalanib, xonadagi deyarli hammani oʻldiradi va binodan qochib ketadi.

Butun shahar boʻylab olib borilgan qidiruv natijasida, Talan tashlandiq binodan topiladi. Talan politsiyaga hujum qilishidan oldin, sakkizinchi qavatdan pastga qulab, boʻriga aylangan holati kuzatuv kamerasiga tushib qoladi.

## Rollarda

* Andrea Joy Cook – Kate Moore
* Vik Sahay – Eric Sarin
* Simon Quarterman – Gavin Flemyng
* Sebastian Roché – Klaus Pistor
* Brian Scott OʻConnor – Talan Gwynek
* Stephanie Lemelin – Claire Porter
* Oaklee Pendergast – Peter Porter
* Angelina Armani – Clairening opasi
* Brian Johnson – Henry Porter
* Collin Blair – Britaniya muxbiri (Collin Jay Blair)
* Corneliu Ulici – politsiyachi

## Yaratilishi
„Wer“ filmining suratga olinishi uchun ishlab chiqilgan rejalar dastlab 2012-yil yanvar oyida *Dread Central* nashriga berilgan intervyuda eʼlon qilingan, oʻshanda Bell va prodyuser Matthew Peterman soʻnggi 10 oy davomida boʻri mavzusidagi loyiha ustida ishlaganliklarini aytgan. Ular dastlab 2012-yilning aprel oyida Ruminiyada „hujjatli film uslubdagi loyiha“ni suratga olishni rejalashtirgan.

2012-yil mart oyida Cook „Wer“ filmining bosh qahramoni sifatida tasdiqlangan. Rob Hallning Almost Human Inc kompaniyasi filmning maxsus effektlarini yaratish uchun ishga yollangan. Oʻsha yili Vik Sahay va Sebastian Roche ham ushbu loyihaga qoʻshilgan.

„Wer“ filmini suratga olish ishlari 2012-yilning may oyida Ruminiyaning Buxarest shahrida boshlangan. Bell filmni Vatican loyihasi bilan bir vaqtda suratga olgan. „Wer“ filmining rasmiy treyleri 2013-yil oktyabr oyida ilk bor namoyish etilgan.

## Manbalar

## Havolalar
* 
*
Abdulillloh posho

**Sharif Abdulilloh posho ibn Muhammad** (; ) (1845-yil1908-yil 27-oktyabr) Avn urugʻidan boʻlib, 1882-yilda qisqa muddatga Makka sharifi va amiri etib tayinlangan. 1908-yilga kelib, yana qayta Makka sharifi va amirligiga tayinlangan, biroq Makkaga yetib bormasdan vafot etgan.

## Hayoti
Sharif Abdulilloh hijriy 1261-yilda (milodiy 1845) sharif Muhammad Ibn Avn oilasida tugʻilgan. Oilada kenja oʻgʻil boʻlgan.

Hijriy 1299-yil shavvol oyining 28-kuni (1882-yil sentyabr) Vali Usmon Nuri posho Zayd urugʻidan boʻlgan sharif Abdulmuttalib ibn Gʻolibni taxtdan agʻdarib, hokimiyatga ega chiqqan. Abdulilloh ibn Muhammadni esa oʻziga sherik amir etib tayinlagan. Hijriy 1299-yil (1882-yil oktyabr) Zulqaʼda oyining oxirida sulton Abdulhamid II hokimiyatdan agʻdarilib, oʻrniga Abdulillohning ukasi Avn ar-Rafiq amir etib tayinlangan. Akasi Zulhijja oyining boshida hokimiyat tepasiga kelgunga qadar (1882-yil oktyabr) Abdulilloh amir vazifasini bajargan. 1883-yilda Istanbulga koʻchib oʻtgan, u yerda Rabiulavval oyining 24-kunida (1883-yil 3-fevral) vazir unvonini olgan va Davlat kengashiga tayinlangan.

1905-yilda Avn ar-Rafiqning vafotidan soʻng, Abdulloh Vali Ratibning oʻrniga jiyani sharif Ali ibn Abdulloh amirlikka tayinlangan. Ali taxtdan agʻdarilganidan soʻng, 1326-yil Ramazon oyining 28-kunida (1908-yil 24-oktyabr) Abdulilloh nihoyat amir nomini olgan. Biroq oradan bir necha kun oʻtib, hijriy 1326-yil shavvol oyining 2 yoki 3-kunlarida (1908-yil 27 yoki 28-oktyabr) Istanbulda vafot etgan.

## Turar-joyi
Abdulloh poshoning dengiz boʻyidagi qarorgohi Istanbulning Emirgan mahallasidagi *Şerifler Yalısı* (Sharifning yali) muzeyga aylantirilgan.

## Manbalar

## Maʼlumotnomalar
Iroda Sirojiddinova

**Iroda Maxammadovna Sirojiddinova** (1975-yil, Asaka shahri, Andijon viloyati) – oʻzbekistonlik olima, Pedagogika fanlari boʻyicha falsafa doktori(PhD) (2020), dotsent. Andijon mashinasozlik instituti Gumanitar fanlar kafedrasi mudiri.

## '''Tarjimai holi'''
Iroda Maxammadovna Sirojiddinova —1975-yil 26-avgust kuni Andijon viloyati Asaka shahrida tugʻilgan. 1995-yilda Andijon davlat universiteti Pedagogika va boshlangʻich taʼlim metodikasi yoʻnalishini tamomlagan. Ilk mehnat faoliyatini 1995-yilda Andijon viloyati Asaka tumanidagi 37-umumiy oʻrta taʼlim maktabida boshlangʻich sinf oʻqituvchilidan boshlagan.
Iroda Sirojiddinova 2004-2008-yillarda Asaka tumanidagi 37-umumiy oʻrta taʼlim maktabi amaliyotchi-psixologi, 2008-2015-yillarda Asaka avtomobilsozlik kasb-hunar kolleji Ona tili fani oʻqituvchisi hamda boʻlim boshligʻi, 2015-2017-yillarda Andijon mashinasozlik instituti Mashinasozlik fakulteti dekan oʻrinbosari, 2017-2020-yillarda ushbu institutning 1- va 2-talabalar turar joylari tarbiyachi-pedagogi, 2020-2021-yillarda Transport va logistika fakulteti dekan oʻrinbosari lavozimlarida faoliyat yuritgan.
2021-yildan buyon Andijon mashinasozlik instituti Gumanitar fanlar kafedrasi dotsenti, 2023-yildan hozirga qadar ushbu kafedra mudiri vazifasida ishlab kelmoqda.
2023-yilda 1-oktabr – Oʻqituvchi va murabbiylar kuni munosabati Oliy taʼlim, fan va innovatsiyalar vazirligi tomonidan "Oliy taʼlim aʼlochisi" koʻkrak nishoni bilan taqdirlangan.

## ''' Ilmiy faoliyati'''
Iroda Sirojiddinova 2020-yil 24-dekabr kuni Toshkent davlat pedagogika univirsiteti huzuridagi ilmiy darajalar beruvchi Ilmiy kengashda Pedagogika fanlari doktori, professor B. S. Abdullayeva ilmiy rahbarligida „Oliy taʼlim muassasalari talabalarining kasbiy-ijodiy qobiliyatlarini rivojlantirish“ mavzusidagi nomzodlik dissertatsiyasini muvaffaqiyatli himoya qilgan hamda Pedagogika fanlari boʻyicha falsafa doktori(PhD) ilmiy darajasiga ega boʻlgan.

„Kasbiy pedagogika“, „Ilmiy tadqiqot metodologiyasi“, „Maxsus fanlarni oʻqitish metodikasi“ fanlaridan maʼruzalar oʻqiydi. Toʻrtta darslik, Beshta ta oʻquv qoʻllanma, 3 ta monografiya, 100 dan ortiq ilmiy maqola va tezislar  muallifi.

## Manbalar
Abdulaziz ibn Idris ibn Hasan

**Abdulaziz ibn Idris ibn Hasan ibn Abu Numay** () – 1632-yilda amakivachchasi Namiy ibn Abdulmuttalib bilan hamkorlikda uch oy Makka hukmdori boʻlgan.

Namiy 1632-yil 17-mart chorshanba kuni (hijriy 1041-yil shaʼbon oyining 25-kuni) Makkani qoʻlga kiritgach, Abdulazizni oʻziga sherik qilib tayinlagan. Abdulaziz amirlikning toʻrtdan bir qismini olish huquqiga ega boʻlgan.

Abdulaziz 1632-yil 22-iyun seshanba kuni (Zulhijja oyining 4-kuni) Namiy bilan Makkadan qochib ketgan. Ular Turbo qal’asiga ketayotganlarida guruhdan ajralib, Yanbuga yoʻl olishgan.

Abdulaziz ibn Idris1652–1653-yillarda (hijriy 1063) Misrda vabo kasalligidan vafot etgan.

## Manbalar

## Adabiyotlar

* 
* 
* 
* 
*
Matbuotchilar koʻchasi (Toshkent)

**Matbuotchilar koʻchasi** – Toshkentning markaziy koʻchalaridan biri.

## Galereya
### Matbuotchilar koʻchalari

File:Matbuotchilar koʻchasi 001.jpg
File:Matbuotchilar koʻchasi 002.jpg
File:Matbuotchilar koʻchasi 004.jpg


## Yana qarang
* Toshkent koʻchalari roʻyxati

## Manbalar
Donk (kibersportchi)

**Danil Krishkovets** (2007-yil, 25-yanvar , Tomsk), Team Spirit tashkilotida oʻynaydigan „donk“ taxallusi bilan mashhur boʻlgan rossiyalik kibersportchi, Counter-Strike: Global Offensive va Counter-Strike 2 oʻyinlarining oʻyinchisi.

## Yutuqlar va mukofotlar
2024-yilda u Rossiya Forbes jurnalining "30 yoshgacha boʻlgan Forbes 30" roʻyxatiga „sport va kibersport“ toifasida kiritilgan .

**''*'' MVP** *- Most valuable player (Ingliz — „Eng qimmatli oʻyinchi“)*

## Manbalar
18 (qoʻshiq)

**18** – ingliz-irland guruhi One Directionning toʻrtinchi studiya albomi ''Four''dan joy olgan qoʻshiq. Trek Ed Sheeran va Oliver Frank tomonidan yozilgan boʻlib, 2014-yil 17-noyabr kuni taqdim etilgan.

## Tarixi
Ingliz qoʻshiqchisi Ed Sheeran intervyusida One Direction guruhi uchun qoʻshiq yozayotgani haqida maʼlum qilgan va „Men buni ularning nuqtai nazaridan yozganman“ – deya taʼkidlagan. Qoʻshiq Los-Anjelesda Enemy Dojo va The Mountains studiolari bilan hamkorlikda yaratilgan.

2014-yilga kelib *18* Buyuk Britaniya boʻylab 4922 va AQShda esa 38 610 nusxada sotilgan.

## Manbalar
Love You Goodbye

**Love You Goodbye** – ingliz-irland guruhi One Direction tomonidan ijro etilgan qoʻshiq. Qoʻshiq 2015-yil 10-noyabr kuni guruhning beshinchi studiya albomi „Made in the A. M.“ning uchinchi singli sifatida chiqarilgan.

## Tarixi va chiqarilishi
„Love You Goodbye“ 2015-yilning 3-noyabr turli internet saytlarida paydo boʻlgan boʻlsa, 10-noyabr kuni rasmiy ravishda taqdim etildi.

## Chartlardagi koʻrsatkichlar
"Love You Goodbye" UK Singles Chartda 78-oʻrinni egalladi. AQShning Bubbling Under Hot 100 chartida esa oʻninchi oʻringacha koʻtarildi. Undan tashqari Avstriya, Irlandiya va Italiya chartlarida ham kuchli elliktalikdan oʻrin egalladi. Trek 2020-yil oktyabr oyida Meksikada oltin sertifikatni olgan.

## Manbalar
Botir Nosirov

**Botir Nosirov** (; 1985-yil 11-iyun, Qarshida tugʻilgan) – Oʻzbekistonlik futbolchi va futbol murabbiyi. Faoliyati davomida darvozabon pozitsiyasida oʻynagan.

## Futbolchilik faoliyati
Botir Qarshi futbol maktabi tarbiyalnuvchisi. Professional futboldagi faoliyatini Muborakning „Mash’al“ jamoasi tarkibida boshlagan. 2007-yildan Namanganning „Navbahor“ jamoasida faoliyatini boshlagan. Navbahor jamoasida 3 yil davomida faoliyat oli bordi va Oʻzbekiston Superligasida 27 ta oʻyinda maydonga tushgan. 2010-yilgi mavsumda Navoiyning „Qizilqum“ jamoasi bilan shartnoma imzolagan. Oltin izlovchilar jamoasi tarkibida 2 yil davomida faoliyat olib borgan.

2011-yil mavsum qishki transferlar oynasida Namaganga, „Navbahor“ jamoasi qaytgan. Navbahor klubi raqobat sababli asosan zahira darvozaboni sifatida faoliyat olib borgan. 2013-yil „Buxoro“ jamoasi bilan shartnoma imzolagan. Buxoro klubi tarkibida bir mavsum davomida oʻynagan va 10 ta oʻyinda ishtirok etgan. 2014-yilgi mavsumda bir necha yillik tanafusdan soʻng Qashqadaryoga qaytgan va Muborakning „Mash’al“ klubi bilan shartnoma imzolagan. Muborakliklar jamoa safida 7 yil davomida faoliyta olib bordi va 2022-yilgi mavsum boshida futbolchilik faoliyatini yakunlaganini eʼlon qilgan. 2019-yilgi mavsumda bir muddat Gʻuzorning „Shoʻrtan“ klubida oʻynagan.

## Murabbiylik faoliyati
Futbolchilik faoliyatini yakunlaganidan soʻng Muborakda qoldi va „Mash’al“ jamoasida darvozaboblar murabbiyi sifatida faoliyatini boshlagan. 2024-yilda Toshkentning „Bunyodkor“ jamoasi bilan darvozabonlar murabbiyi sifatida shartnoma imzolagan.

## Yutuqlar

* Oʻzbekiston Pro ligasi ikkinchi oʻrin: 2018
* Oʻzbekiston PFL kubogi gʻolibi: 2014

## Manbalar

## Havolalar

* Botir Nosirov OʻzFPL saytida

* 
* Botir Nosirov Transfermarkt saytida
* 
* Botir Nosirov ua.tribuna.com saytida
Leonor Lasso de la Vega

**Leonor Lasso de la Vega** (1367-yilgacha tugʻilgan – 1432-yilda tugʻilgan) Kantabriyalik ispaniyalik zodagon ayol va 1367-1432-yillarda nufuzli Lasso de la Vega uyining rahbari boʻlgan.

## Oilaning kelib chiqishi
Leonor 1326-yilda Kastiliya qiroli Alfonso XI ning buyrugʻiga binoan qatl etiladi. U Kastiliya Qirolligining kansleri Garsi Lasso de la Vega I ning nevarasi boʻlgan. U 1351-yilda Kastiliyalik Pyotr tomonidan oʻldiriladi, Garsi Lasso de la Vega II ning otasi tomondan nabirasi edi, u Kastiliya qiroli Alfonso XI ning oʻgʻli Fadrique Alfonso de Kastiliya saroyidagi eng oliy qirollik amaldori boʻlgan. U Garsi Lasso Ruiz de la Veganing yagona qizi boʻlgan, umrini Kastiliyalik Genrix II ning xizmatida oʻtkazadi va 1367- yilda Najera jangida halok boʻlganidan keyin Leonor uy boshligʻi lavozimiga koʻtarildi.

## Biografiya
U bobosi va buvisi Garsi Lasso de la Vega II va Leonor Gonsales de Kornadolar tomonidan asos solingan Monasterio de Santa Klara de Kastroyeriz monastirining bir umrlik xayrixohligida boʻlgan .

Leonorning birinchi nikohi Agilar de Kampuning ikkinchi xoʻjayini bilan va Kastanyedaning ikkinchi xoʻjayini Xuan Tellez de Kastilya bilan boʻlgan. U Tello de Kastilyaning oʻgʻli boʻladi, u oʻz navbatida Kastiliyadan Alfonso XI va Eleanor de Guzmanning noqonuniy oʻgʻli edi. Er-xotinlarning quyidagicha farzandlari bor edi:

* Garsi IV Fernandes Manrike de Laraga turmushga chiqqan Aldonza Tellez de Kastilya de la Vega (1382-1449-yil tugʻilgan). Er-xotin Kastanyedaning birinchi grafi boʻlishdi. Ularning avlodlari Marquesado de Aguilar de Campoo, Ducado de Galisteo va Condado de Osorno togʻlarini topdilar.

Tello 1385-yil 14-avgustda Aljubarrota jangida vafot etganida, Leonor 1387-yilda Kastiliya oliy admirali Diego Xurtado de Mendoza bilan yana turmushga chiqdi, u oʻz mahrini, Karrion-de-los-Kondes shahri unvonini va Asturias-de-Santillanadagi manorni olib keldi. . Ikkalasining quyidagi bolalari bor edi:

* Xelen Nader, Ispaniya Uygʻonish davridagi Mendoza oilasi *(1350-1550)* http://libro.uca.edu/mendoza/mendoza.htm

## Manbalar

## Havolalar
Muzaffar Komilov

**Komilov Muzaffar Murotovich** – Oʻzbekiston Respublikasi Prezidentining jamoat va diniy tashkilotlar bilan hamkorlik masalalari boʻyicha maslahatchisi, Oʻzbekiston xalqaro islom akademiyasi amaldagi rektori (2021– 2023) (2024-).

## Faoliyati
Muzaffar Komilov 2018-yilga qadar Oliy va oʻrta maxsus taʼlim vazirligida boshqarma boshligʻi lavozimida, Toshkent davlat sharqshunoslik instituti hamda Toshkent davlat iqtisodiyot universitetlarida prorektor lavozimlarida ish olib borgan. 2018-yil 18-aprel sanasidan boshlab Din ishlari boʻyicha qoʻmita raisining birinchi oʻrinbosari lavozimida ish olib borgan. Hukumatning 2021-yil 25-may kunidagi 323-son qaroriga binoan Muzaffar Komilov Oʻzbekiston xalqaro islom akademiyasi rektori lavozimiga tayinlanadi. 2022-yil 2-fefral kunidan boshlab Din ishlari boʻyicha qoʻmita raisining birinchi oʻrinbosar lavozimidan ozod qilindi, Prezidentining jamoat va diniy tashkilotlar bilan hamkorlik masalalari boʻyicha maslahatchisi lavozimiga qoʻyilgani haqidagi xabarni Prezident matbuot kotibi Sherzod Asadov eʼlon qilgan. Ushbu lavozim bilan birga Muzaffar Komilov bir vaqtning oʻzida Oʻzbekiston xalqaro islom akademiyasi rektori sifatida ish olib borishda davom etgan.

2021-yil Muzaffar Komilov Rossiya Federatsiyasida joylashgan Bolgar islom akademiyasida „Zamonaviy taʼlim tizimida islomshunoslik va islom ilohiyoti fanlari: muammolar va istiqbol rejalari“ haqidagi Xalqaro konferensiyada ishtirok etgan.

2023-yil Saudiya Arabistonining Makka viloyatidagi Jidda shahrida 9-yanvardan 12-yanvar kunlari boʻlib oʻtgan Haj va umra xizmatlari konferensiya-koʻrgazmasida Oʻzbekiston delegatsiyasi ham qatnashagan. Delegatsiyasi aʼzolari sifatida Prezidentining maslahatchisi **Muzaffar Komilov**, muftiy Nuriddin Xoliqnazarov hamda Din ishlari boʻyicha qoʻmita raisi Sodiq Toshboyevlar qatnashgan.

## Yana qarang

* Prezident administratsiyasi

## Manbalar
D2 dofamin retseptori

**D2 dofamin retseptori**, shuningdek, ***D<sub>2</sub>R*** deb ham ataluvchi protein. Tarkibida insondagi *DRD2* geni orqali kodlanadigan oqsil mavjud. Paul Greengard laboratoriyasida olib borgan qator izlanishlaridan soʻng, organizmdagi antipsixologik preparatlar kuchli taʼsir koʻrsatadigan qism dofamin retseptorlari ekanligini aytgan. D2 dofamin retseptorlari koʻpchilik antipsixotik dorilar uchun asosiy retseptor hisoblanadi. *DRD2* ning tuzilishi atipik antipsixotik modda hisoblangan risperidon bilan kompleks tarzda aniqlangan.

## Manbalar
Marthe Boël

**Marthe Boël** (**de Kerchove de Denterghem**; 1877-yil 3 iyul – 1956-yil 18-yanvar) – belgiyalik feminist. U senator Oswald de Kerchove de Denterghem va Maria Lippensning qizi.

## Biografiyasi
Marthe Boël Gehnt va Parijda tahsil oldi. 1895-yilda *oliy maʼlumotga* ega boʻldi. U 1898-yilda La Louvière shahridagi Usines Gustave Boël metal ishlab chiqaruvchi zavod direktori Pol Boëlga turmushga chiqdi. U bir nechta xayriya ishlari bilan shugʻullangan va *Cercle des Dames Libéralesga* asos solgan. U otasi orqali Belgiyada ayollar huquqlari harakati haqida bilib oldi. Shu bilan birga Hélène Goblet d’Alviella va Jane Brigodelar bilan uchrashdi. Birinchi jahon urushi boshlanganda hamshira boʻlib ishlay boshladi va Jane Brigode. boshchiligidagi *Union patriotique des femmes belges kengashga qoʻshildi.* Marthe Boël eri bilan birga 1916-yilning oktyabr oyida hibsga olindi va Charleroidagi suddan soʻng Siegburgda qamoqqa olindi. Qamoqxonada boʻlgan vaqtida uning sogʻligʻi yomonlasha boshladi. Shuning uchun 1917-yilda uning xonasini gubernatorining rafiqasi Frau von Schnee bilan almashtirdilar. Urushning qolgan qismini u Gstaadda (Shveysariya) surgunda oʻtkazdi.

Urush qahramoni sifatida u urushdan keyin Belgiyada milliy saylovlarda ovoz berishga ruxsat berilgan kam sonli ayollardan biri edi. Jeyn Brigode uni Liberal partiya bilan tanishtirdi, u yerda 1919-yilda Pol-Emil Yanson boshchiligidagi *Ayollar muammolari boʻyicha komissiya* aʼzosi boʻldi. Siyosiy partiyalarning ayollarga ovoz berish huquqini berishni istamasligidan hafsalasi pir boʻlib, u 1920-yilda Jeyn Brigod bilan birgalikda birinchi *ayollar konferensiyasini* tashkil qildi. 1921-yilda u Jeyn Brigod bilan birgalikda *Union des femmes liberales de l’arrondissement de Bruxelles* kengashiga asos soldi va 1923-yilda Elis De Keyser-Buysse bilan birgalikda *Liberal ayollar milliy federatsiyasini* tuzdilar va u birinchi prezident boʻldi. Biroq, u 1936-yilda isteʼfoga chiqdi, chunki u oʻz dunyoqarashini kengaytirishni xohladi.

1921-yilda u Marie Popelin tomonidan asos solingan Belgiya ayollar milliy kengashi (Conseil National des Femmes Belges – CNFB) aʼzosi boʻldi va 1935 yilda Marguerite Van de Wieledan keyin kengashning prezidenti boʻldi. 1936-yilda Dubrovnik konferensiyasida u Xalqaro ayollar kengashining prezidenti etib saylandi. *Union belge pour la Société des Nations* aʼzosi sifatida u Paul Hymans, Pierre Orts and Jules Destréelar bilan tanish boʻlgan. U Millatlar Ligasi tomonidan ayollarning xalqaro siyosiy roli boʻyicha tashkil etilgan komissiyaning prezidenti etib tayinlangan.

Marthe Boël 1947-yilda  *Xalqaro Ayollar Kengashi* prezidenti lavozimidan ketdi. Ikkinchi jahon urushi boshlanganda, u 1941-yili eri vafot etgan Bryussel yaqinidagi Chenoy shahrida yashadi. Libre de Bruxelles universiteti natsislar Marthe Boël bilan hamkorlikni toʻxtatdi. Shunga qaramay oʻz uyida bir nechta uchrashuv oʻtkazdi. 1952-yilda u Akropoldagi kengash konferensiyasida Afina Pallas ibodatxonasi boʻlgan Parthenonda soʻnggi marta nutq soʻzladi. 

Marthe Boël koʻrsatgan xizmatlari uchun bir necha marta mukofotlangan va u 1956-yil 18-yanvarda vafot etgan.

.

## Manbalar
G-protein bilan bogʻlangan retseptor kinaza 2

**G-protein bilan bogʻlangan retseptor kinaza 2** (, shuningdek GRK2 deb ham nomlanadi) – insonlarda *ADRBK1* geni orqali kodlangan ferment. *GRK2* dastlab *Beta-adrenergik retseptor kinaza* (βARK yoki βARK1) deb nomlangan boʻlib, *GRK3* (bARK2) ga juda oʻxshash.

## Yana qarang

* Desensibilizatsiya

## Manbalar
Turdimurod Omonov

**Turdimurod Omonov** (, 2003-yil 15-oktyabrda tugʻilgan) – oʻzbekistonlik futbolchi. Oʻzbekiston Pro ligasining „Yangiyer“ klubi yarim himoyachisi.
## Manbalar
Where Do Broken Hearts Go

**Where Do Broken Hearts Go** – ingliz-irland guruhi One Direction tomonidan ijro etilgan qoʻshiq. 2014-yilning 10-noyabr kuni guruhning toʻrtinchi studiya albomi „Four“ uchinchi singli sifatida chiqarilgan.

## Chiqarilishi
2014-yil 10-noyabr kuni guruh toʻrtinchi studiya albomi „Four“dan oʻrin egallagan „Where Do Broken Hearts Go“ singlini iTunes platformasi orqali yuklab olish imkoni borligini maʼlum qildi.

## Chartlardagi natijalar
"Where Do Broken Hearts Go" singli UK Singles Chartida 47-oʻrinni egallagan. Qoʻshiq Buyuk Britaniya boʻylab umumiy hisobda 3,781 nusxada sotilgan. Shuningdek AQShda ham 37,818 nusxada sotilgan holda Billboard Hot 100 chartida 88-oʻrinni egallagan.

## Manbalar
Wes Ball

**Wes Ball** (1980-yil 28-oktyabrda tugʻilgan) —— amerikalik kinorejissyor va prodyuser. U James Dashnerning The maze runner asariga asoslangan *[[Labirintdagilar]]* film trilogiyasiga, shuningdek qayta boshlangan *Maymunlar sayyorasi* franshizasining toʻrtinchi qismi boʻlgan *[[Maymunlar sayyorasi: Yangi qirollik]](2024)* filmiga rejissyorligi bilan mashhur.

## Taʼlimi
Ball *Crescent City High Schoolda* taʼlim olib, u yerni 1999-yilda tamomlagan. 2002-yilda Florida shtati kino sanʼati universitet kollejini bakalavr daraja bilan tamomlagan. 2003-yilda u qisqa metrajli animatsion filmi uchun Student Academy Awardga sazovor boʻlgan.

## Karyerasi
Ball Gollivud rejissyori sifatida oʻz ishini *Ruin* nomli qisqa metrajli animatsion filmni ishlashdan boshlagan. Bu orqali 20th Century Fox eʼtiboriga tushib *[[Labirintdagilar]]* filmiga rejissyor sifatida taklif qilingan. *Labirintdagilar* Ballning ilk badiiy filmi boʻlgan. 34 million dollar budjet evaziga ishlangan film keyinchalik 348 million dollarlik kassa tushumiga ega boʻlgan. Film muvaffaqiyatidan soʻng Ball *[[20th Century Studios|20th Century Fox]]* bilan hamkorlik shartnomasiga imzo chekgan.

Ball Daniyaning *Mood Studios* kompaniyasi bilan hamkorlikda ishlangan *Fall of Gods* filmiga rejissyorlikka chaqirilgan.

2017-yilda Ball 20th Century Fox bilan hamkorlikdagi Gary Whitta va T. S. Nowlin ssenariysi va Matt Reeves, Ross Richie va Stephen Christy produyesligi bilan *Mouse Guard* filmiga rejissyorlik qilish uchun yollangan. Dastlab filmni suratga olish 2019-yilning may oyida boshlanishi rejalashtirilgan. Biroq oʻsha yil boshida Walt Disney Company Fox kompaniyasining egalik huqularini sotib olgandan soʻng, loyiha suratga olish boshlanishiga ikki hafta qolganida bekor qilingan.

2019-yil dekabrda Disney va Fox Ballni *Maymunlar sayyorasi* franshizasining yangi qismi boʻlgan *[[Maymunlar sayyorasi: Yangi qirollik]]* filmini ssenariysini yozish hamda filmga rejissyorlik qilish uchun yollashgan. Keyinchalik uning hamkorlik kompaniyasi OddBall Entertainment Paramount Picturesga koʻchib oʻtgan.

## Filmografiyasi
**Qisqa metrajli filmlar**

**Badiiy filmlar**

## Manbalar

## Havolalar

* 
*
Muhtasham yuz yil epizodlari roʻyxati

***[[Muhtasham yuz yil|"Muhtasham yuz yil"]]*** turkiyaning tarixiy va fantastik teleseriali boʻlib, Usmonlilar imperiyasi sultoni Sulaymon I va Hurram Sulton hayoti uning farzandlari uchun taxt uchun kurashi va saroy hayotiga asoslangan. Ssenariyni 2012-yil 10-aprelda vafotigacha boʻlgan oraliqdaMeral Okay yozgan, keyin esa Yilmaz Shahin, rejissyori Taylan Biraderler edi.

Serialning birinchi qismi 2011-yilning 5-yanvarida efirga uzatilgan. Uning birinchi mavsumi 2011-yilning 22-iyun sanasida yakunlangan. Ikkinchi faslning birinchi epizodi 2011-yilning 14-sentabrida efirga uzatildi, ikkinchi faslning oʻzi esa 2012-yil 6-iyunda yakunlangan."Muhtasham yuz yil"serialining uchinchi fasli 2012-yil 12-sentyabrda boshlangan va 2013-yil 26-iyunda yakunlanishi rejalashtirilgan edi. Ammo Meryem Uzerlining serialni eʼlon qilinmasdan tark etib, Germaniyaga ketishi tufayli 2013-yil 19-iyun kunida yakunlandi. Toʻrtinchi va oxirgi mavsumning birinchi epizodi 2013-yilning 18-sentyabr sanasida efirga uzatildi. Garchi 2013-yil iyul oyida serial prodyuseri Timur Savji serial 2014-yilning mart oyida yakunlanishini eʼlon qilgan boʻlsa-da, serialning finali 2014-yil 11-iyun kuni efirga uzatilgan 139-qismda boʻlgan edi. Bu serial qismlarga boʻlingan .

## Manbalar
Abdulloh ibn Said

**Abdulloh ibn Said ibn Saʼd** () (1776-yilda vafot etgan) – Zayd qabilasidan boʻlgan Makka sharifi.

Abdullohning akasi sharif Musaʼid ibn Said oʻlimidan oldin uni valiy etib tayinlash uchun *[[Bayʼat|bay’at]]* bergan. Musaʼid vafotidan soʻng hijriy 1184-yil Muharram oyining 27-sanasida (taxminan 1770-yil 23-may) amir etib tayinlangan va Makka qozisidan sarmoya olgan. Ammo uning ukasi sharif Ahmad ibn Said akasini taxtdan agʻdargan va oʻzini amir etib tayinlagan. Oradan olti yil oʻtib, Abdulloh ib Said vafot etgan.

## Manbalar

## Adabiyotlar

* 
* 
*
Abdulloh posho ibn Muhammad

**Abdulloh posho ibn Muhammad** (; ) (1877-yilda vafot etgan) – 1858-yildan 1877-yilga qadar Makka amiri va sharifi. Banu Hoshimning Avn urugʻidan boʻlgan.

## Manbalar
Muxitdin Nazarov

**Muxitdin Nazarov** (1947-yil 1-yanvar, Qoʻrgʻontepa tumani, Andijon viloyati, OʻzSSR) oʻzbekistonlik olim, falsafa fanlari nomzodi, dotsent (1980). Andijon mashinasozlik instituti Gumanitar fanlar kafedrasi professori.

## '''Tarjimai holi'''

Muxitdin Nazarov 1947-yil 1-yanvarda Andijon viloyati, Qoʻrgʻontepa tumanida tugʻilgan. 1970-yilda Toshkent davlat pedagogika institutini oʻzbek tili va adabiyoti oʻqituvchisi mutaxassisligi boʻyicha tamomlagan. 1974-1977-yillarda SSSR Falsafa instituti aspiranturasini tugatgan.

Muxitdin Nazarov ilk mehnat faoliyatini Qoʻrgʻontepa tumanidagi 11-maktabda oʻqituvchilikdan boshlagan.

Muhitdin Nazarov 1972-1974-yillarda Toshkent davlat pedagogika instituti falsafa kafedrasi oʻqituvchisi, 1977-1979-yillarda Toshkent davlat pedagogika instituti falsafa kafedrasi oʻqituvchisi, aspirantura boʻlimi mudiri, 1979-1993-yillarda Toshkent xalq xoʻjaligi instituti Andijon filiali Marksizm-leninizm kafedrasi katta oʻqituvchisi, falsafa kafedrasi dotsenti, 1993-2000-yillarda Andijon iqtisodiyot va boshqaruv instituti Ijtimoiy-siyosiy jarayonlarni boshqarish kafedrasi mudiri vazifasini bajaruvchisi, Andijon muhandislik-iqtisodiyot instituti maʼnaviyat va maʼrifat ishlari boʻyicha birinchi prorektori lavozimlarida faoliyat yuritgan.

Shuningdek, 2000-2004-yillarda Andijon viloyati hokimligi Oʻrta maxsus kasb-hunar taʼlimi hududiy boshqarmasi boshligʻi, 2004-2006-yillarda Andijon muhandislik-iqtisodiyot instituti Oʻzbekiston tarixi va falsafa kafedrasi dotsenti, 2006-2011-yillarda ushbu institutning Oʻzbekistonda demokratik jamiyat qurish nazariyasi va amaliyoti kafedrasi mudiri, 2011-2012 yillarda Andijon mashinasozlik instituti Ijtimoiy fanlar kafedrasi mudiri vazifasini vaqtincha bajaruvchisi, 2012-2020-yillarda institutning Gumanitar fanlar kafedrasi dotsenti vazifalarida mehnat qilgan. 2020-yildan hozirga vaqtga qadar Andijon mashinasozlik instituti Gumanitar fanlar kafedrasi professori lavozimida ishlab kelmoqda.

„Oʻzbekiston Respublikasi Mustaqilligiga 10-yil“ koʻkrak nishoni sohibi.

## '''Ilmiy faoliyati'''

Muxitdin Nazarov 1980-yilda „Rivojlangan sotsializm maʼnaviy madaniyatini baynalmilallashtirish muammosi“ („Problema internatsionalizatsii duxovnoy kulturi razvitogo sotsializma“) mavzusida nomzodlik dissertatsiyasini himoya qilgan hamda falsafa fanlari nomzodi ilmiy darajasiga ega boʻlgan. „Falsafa“ fanidan maʼruzalar oʻqiydi. Bitta darslik, bitta monografiya, uchta oʻquv qoʻllanma 100 dan ortiq ilmiy maqola va tezislar  muallifi.
## Manbalar
Chirimoto tumani

**Chirimoto tumani** – Perudagi Rodríguez de Mendoza provinsiyasining oʻn ikki tumanidan biri.

## Manbalar
Abdulloh ibn Hasan

**Abdulloh ibn Hasan ibn Abu Numayy** () (1632-yil 1-yanvarda vafot etgan) – Makka amiri. 1630–1631-yillarda Hijoz hukmdori .

Abdulloh ibn Hasan Mas’ud ibn Idrisning vafotidan soʻng hijriy 1040-yil Rabiulavval oyining 28-sanasi (1630-yil 3-dekabr) seshanba kuni *ashraf* roziligi bilan amir etib saylangan. Oʻsha paytda u Abu Numay xonadonining eng katta farzandi boʻlgan. Bu haqida Istanbulga xabar yuborilgach, Sulton Murod IV dan uning amir etib saylanganligini tasdiqlovchi farmon kelgan.

Abdulloh ibn Hasan hijriy 1041-yilning Safar oyi 1-sanasi (1631-yil 29-avgust) juma kuni minbardan oʻqiladigan *[[Duo|duoda]]* uning nomi zikr qilinish sharti bilan oʻgʻli Muhammad ibn Abdulloh va jiyani Zayd ibn Muhsinga taxtni boʻshatib bergan.

Abdulloh hijriy 1041-yil Jumodilavval oyining 10-sanasi (1632-yil 1-yanvardan 2-yanvarga oʻtar kechasi) juma kuni kechasi vafot etgan va otasi sharif Hasan ibn Abu Numayning qubbasiga dafn etilgan.

## Ajdodlari
Uning toʻqqiz oʻgʻli bor edi:

* Muhammad
* Ahmad
* Hamud
* Husayn
* Hoshim
* Saqaba
* Zamil
* Muborak
* Zayn al-Obidin

Abdulloh ibn Hasan Abadila urugʻining ajdodi hisoblanadi.

## Manbalar

## Adabiyotlar

* 
* 
* 
* 
*
Abdulmuʼin ibn Musaʼid

**Abdulmu’in ibn Musaʼid ibn Said** () Zayd urugʻidan boʻlib, qisqa muddat Makka sharifi va amiri boʻlib xizmat qilgan. Birinchi marta 1788-yil yanvarda, ikkinchi marta 1803-yil aprel-iyul oylarida hukmronlik qilgan.

Abdulmu’in akasi sharif Surur ibn Musaʼidning vafotidan keyin 1788-yilning yanvarida amirlikni egallagan, biroq bir necha kun ichida ukasi sharif Gʻolib ibn Musaʼidga taxtni boʻshatib bergan. Abdulmu’in oʻz hukmronligi davrida ukasi Gʻolibga yordam berib, Saudiy-Vahhobiy Diriya amirligiga qarshi bir necha harbiy yurishlarni boshqargan. 1803-yil aprelda vahhobiy qoʻshinlari Makkaga yurish qilganda Gʻolib Jiddaga chekinishdan oldin Abdulmu’inni amir vazifasini bajaruvchi etib tayinlagan. Abdulmu’in shaharni Saud ibn Abdulazizga topshirgan va Saudiya hukmronligi ostida amir etib tayinlangan. 1803-yil iyul oyida sharif Gʻolib ibn Musaʼidga qoʻshini bilan shaharga kirishga va vahhobiy garnizonini haydab chiqarishga ruxsat bergan.

## Manbalar

## Adabiyotlar

* 
* 
* 
*
Sulaymon Posho masjidi

**Eski masjid** () yoki **Sulaymon Posho masjidi** () — Albaniya poytaxti Tiranadagi masjid edi. 20-asrning o'rtalarida kommunizm davridagi noma'lum askar haykali o'rnatilishi uchun vayron qilingan.

## Tarixi
1614-yilda qurilgan bu masjid Albaniyadagi eng qadimiy masjidlardan biri edi. Usmoniy generali va etnik alban Sulaymon Bargjini Eronda Safaviylarga qarshi Usmoniylar uchun kurashgan.

Masjid Ikkinchi Jahon urushida vayron qilingan. Tirana aholisi tomonidan masjidni qayta qurish uchun mablag‘ to‘planganiga qaramay, uning qoldiqlari va hali ham turgan minorasi 1967-yilda Enver Xoja boshchiligidagi yangi Kommunistik hukumat tomonidan vayron qilingan. Shuningdek, Tirana shahridagi Dine Xoxha masjidi ham yo‘q qilingan. Uning o‘rnida "Noma'lum askar" yodgorligi () yodgorligi qurilgan.

## Yana qarang

* Albaniyada islom

## Manbalar
Burgas koʻli

**Burgas koʻli** () – Burgas shahri yaqinidagi Qora dengizning gʻarbiy sohilidagi liman. Maydoni 27,6 km², chuqurligi 1,3 metrgacha yetadi.

Koʻl suvining minerallashuv darajasi 1,7-45‰.

Koʻl Pliotsen oxirida Qora dengiz sathining muzlashdan keyingi davrda koʻtarilishi natijasida liman sifatida shakllangan, bu daryolar ogʻizlarining suv bosishi va koʻrfaz shakllanishiga olib kelgan. Oʻrta asrlarning oxirida dengiz sathining pasayishi bilan Burgas koʻrfazi gʻarbining koʻp qismi bir nechta kichik daryolar tomonidan olib boriladigan daryo choʻkindilari bilan toʻldirilgan.

1784-yilda mintaqaga tashrif buyurgan fransuz zobiti André-Joseph Lafitte-Clavet, Burgasni koʻrfaz sohilidagi eng katta shahar deb taʼriflaydi va birinchi marta koʻrfaz nomini Burgas deb ataydi va shahar ilgari Poros nomi bilan atalganini taʼkidlaydi. Shuningdek, u shaharning gʻarbiy qismida joylashgan Burgas koʻlini, uni Qora dengiz bilan bogʻlovchi tabiiy kanalni esa Burgas daryosi deb ataydi.

1921-yilda Burgas shahri va butun mintaqani rivojlantirish uchun joy boʻshatish maqsadida botqoqlarni drenajlash boshlangan. Botqoqliklar koʻllarga aylantirilib, daryo suvlari bilan toʻldirilgan, botqoqlar toʻldirilgan, qirgʻoqlar mustahkamlangan. 1940-yillarning ikkinchi yarmi va 1980-yillarda koʻl qirgʻoqlari mustahkamlanib, Burgas shahrining zamonaviy mikrorayonlari oʻzlashtirilgan.

Hozirgi kunda suvning shoʻrligi taxminan 4÷11% ni tashkil etadi va sezilarli yillik va mavsumiy tebranishlarga ega. Koʻl shlyuzli kanal orqali dengiz bilan bogʻlangan. Mandra koʻlidan olingan chuchuk suv tufayli suv havzasining gidrologik rejimi saqlanadi. Limanning gʻarbiy qismida Vaya qoʻriqxonasi tashkil etilgan boʻlib, u hozirda koʻl maydonining 12% ni egallaydi. 2003-yilda Burgas koʻli Ramsar konvensiyasiga muvofiq, Burgas koʻllari tabiatni muhofaza qilish hududining bir qismi sifatida xalqaro ahamiyatga ega boʻlgan suv-botqoq hududi deb eʼlon qilindi.

## Manbalar

## Adabiyotlar
*
Qashqirlar Makoni Pistirma qismlar ro'yxati

***Ushbu maqolada,*** 2007 va 2016 yillar oralig'ida namoyish etilgan *[[Kurtlar Vadisi Pusu|Qashqirlar Makoni Pistirma]]* turk teleserialining qismlar ro'yxati keltirilgan. Serial 10 fasl va jami 300 qismdan iborat.

## Qismlar

### 1. mavsum (2007)

### 2. mavsum (2007-2008)

### 3. mavsum (2008-2009)

### 4. mavsum (2009-2010)

### 5. mavsum (2010-2011)

### 6. mavsum (2011-2012)

### 7. mavsum (2012-2013)

### 8. mavsum (2013-2014)

### 9. mavsum (2014-2015)

### 10. mavsum (2015-2016)

## Manba
Federiko Rampini

**Federiko Rampini** (1956-yil 25-martda tugʻilgan) – taniqli italyan jurnalisti, yozuvchi va oʻqituvchi. U oʻzining keng koʻlamli jurnalistik faoliyati bilan nafaqat Italiyada, balki xalqaro miqyosda ham tanilgan. Rampini Italiya va Amerika fuqaroligiga ega boʻlib, uzoq yillar davomida turli mamlakatlarda yashab, xalqaro siyosat, iqtisodiyot va madaniyat masalalarini yoritib kelgan. Uning ishi asosan „La Repubblica“ gazetasida nashr etilgan boʻlib, u yerda bosh xorijiy muxbir sifatida xizmat qiladi. 2019-yilda u Ernest Hemingveyn mukofoti bilan taqdirlangan.

## Hayoti, taʼlimi
Federiko Rampini 1956-yil 25-martda Genuya shahrida tugʻilgan. Uning otasi Yevropa Komissiyasida ishlaganligi sababli, Rampini bolaligini Bryusselda oʻtkazgan. U Bryusseldagi maktabni tamomlaydi. Keyinchalik u Milandagi Bocconi universitetida siyosiy iqtisodiyot boʻyicha taʼlim oladi. Keyinchalik u oʻqishni Rimdagi Sapienza universitetida davom ettiradi.

Rampini oʻzining siyosiy faoliyatini ham rivojlantirgan boʻlib, 1974-1984-yillar davomida Italiya Kommunistik partiyasi aʼzosi boʻlgan. Uning bu davrdagi faoliyati keyinchalik jurnalistik ishiga ham katta taʼsir koʻrsatgan. Rampini oilasi bilan AQShda yashaydi, 2014-yilda esa AQSh fuqaroligini qoʻlga kiritadi. Uning turmush oʻrtogʻi Stefania bilan ikki farzandi bor: Jakopo Rampini – taniqli aktyor va Konstansa Rampini – universitet professori.

## Faoliyati
Rampini jurnalistik faoliyatini 1977-yilda Italiya kommunistik yoshlar federatsiyasining haftalik jurnali „Città Futura“da boshlagan. 1979-yildan 1982-yilgacha u „Rinascita“ gazetasining iqtisodiy uyushma muharriri sifatida ishlagan. Bu davrda u oʻzining siyosiy va iqtisodiy tushunchalarini kengaytirib, keyinchalik xalqaro masalalar boʻyicha dolzarb maqolalar yozishni boshlaydi.

1982-yilda u „Mondo Economico“ gazetasi va „L’Espresso“ nashriga ishga oʻtadi. Rampini „Il Sole 24 Ore“ gazetasida besh yil davomida Fransiyadan muxbir sifatida faoliyat olib boradi, soʻngra bosh muharrir oʻrinbosari lavozimida ishlaydi. 1995-yilda u „La Repubblica“ gazetasida ishlaydi va avval Milandagi tahririyat boshligʻi, keyin Bryusselda bosh muxbir sifatida ish boshlaydi. 2000-yildan boshlab u San-Fransisko, Pekin va Nyu-Yorkda xorijiy muxbir sifatida xizmat qiladi. Rampini muntazam ravishda G-8, G-20 kabi xalqaro sammitlarda jurnalistlik qilib keladi . U AQSh Prezidentligidan matbuotga akkreditatsiya olgan va Oq uydan ham yangiliklar tayyorlagan..

## Mukofotlari

* Premio Acqui Storia , *2005* yil
* Premio Luigi Barzini , *2005* yil
* *2006* yilgi Saint Vincent mukofoti
* Premio Hemingway (2019) 

## Manbalar
Hit the Road Jack

**Hit the Road Jack** – Amerikalik qoʻshiqchisi Ray Charles tomonidan ijro etilgan qoʻshiq. Qoʻshiq 1961-yil AQShda eng yaxshi hit deb topilgan va Best Rythm and Blues Recording yoʻnalishida Grammy mukofotiga sazovor boʻlgan.

## Tarixi
Qoʻshiqni dastlab 1960-yilda Percy Mayfield tomonidan yozilgan va *a cappella* demo sifatida Art Rupega taqdim etilgan. Keyinchalik trek Ray Charles tomonidan ijro etilgandan soʻng mashhurlikka erishgan.

Qoʻshiq 1961-yil 9-oktyabr, dushanba kuni taqdim etildi va shu kundan boshlab Billboard Hot 100 chartida ikki hafta davomida birinchi oʻrinni egalladi. Hit the Road Jack eng Best Rythm and Blues Recording yoʻnalishida Grammy mukofotiga sazovor boʻlgan. Qoʻshiq *Rolling Stone* jurnalining "Barcha davrlarning eng yaxshi 500 qoʻshiqlari reytingida 2010-yil natijalariga koʻra 387-oʻrin va 2004-yilgi reytingda 377-oʻrindan joy olgan edi.

## Manbalar
Mixail Rura

**Mixail Stepanovich Rura** (; 1959-yil 1-martda tugʻilgan) – sovet va ukrainalik futbolchi, himoyachi pozitsiyasida oʻynagan. Futbolchilik faoliyatidan soʻng futbol faoliyatini davom ettirgan va bolalar murabbiyi boʻlgan.

## Futbolchilik faoliyati
Jdanov nomidagi „Karamelka“ jamoasining sport maktabi bitiruvchisi, uning birinchi murabbiyi Valeriy Sidorov boʻlgan.

Mixail oʻn sakkiz yoshida murabbiy Aleksandr Malakutskiy taklifiga koʻra mahalliy „Novator“ jamoasining oʻyinchisiga aylangan. Navator jamoasi tarkibida SSSR Ikkinchi ligasi turnirida oʻynagan. 1979—1980 yillarda Oʻzbekistonning „Zarafshon“ klubi futbolchisi boʻlib, 61 ta oʻyinda 7 ta gol muallifi boʻlgan. Zarafshonda oʻtgan ikki mavsumidan soʻng „Novator“ klubiga qaytgan. 1985-yilgi mavsumda u 10 ta gol urib, ikkinchi ligada jamoasining eng yaxshi toʻpurari boʻlgan. 1986-yilda SSSR Birinchi ligasi ishtirokchisi Zaporojyening „Metallurg“ jamoasiga oʻtgan. Metallurg jamoasida ikki yil davomida faoliyat olib borgan va 84 ta oʻyinda 3 ta gol muallifi boʻlgan. Metallurg jamoasidan soʻng u yana Novator futbolchisiga aylangan. Navator jamoasi 1989-yilgi mavsumni oʻz kichik guruhida oxirgi oʻrinda yakunladi va sovet futbolining ikkinchi divizionini tark etgan.

1990-yilda ikkinchi ligada Kremenchugning „Kremin“ jamoasi tarkibida oʻynagan. „Novator“ bilan birgalikda u Ukraina SSR havaskorlar chempionatining soʻnggi oʻyinida gʻolib boʻlgan. Shundan soʻng jamoa Azovets nomi ostida Ukraina Birinchi ligasida oʻynash huquqini olgan. Keyinchalik Mixail Adananing „Metallurg“, Prometey, Mariupol AFK-UOR va Poxvistnevoning „Neftyanik“ klublarida oʻynagan.

## Murabbiylik faoliyati
Futbolchilik faoliyatini yakunlagach, murabbiylikka oʻtdi, shogirdlari orasida Oleg Shutov ham bor. Keyin u Mariupol 4-sonli sport maktab-internatining direktori boʻlgan.

## Statistika

## Manbalar

## Havolalar

* ''ukr-footbal.org.ua'' veb-saytidagi profil
* 
* Profil na sayte Ukrainskoy assotsiatsii futbola (Ukraina)
Koronar angiografiya

**Yurak tomirlarining angiografiyasi yoki koronar angiografiya (CAG)** – yurakning koronar tomirlarining holati toʻgʻrisida maʼlumot olish uchun rentgen nurlaridan foydalanadigan protsedura. Koronar angiografiya kateterizatsiya deb nomlanuvchi protseduralar guruhining eng keng tarqalgan usuli hisoblanadi. Bu turli yurak kasalliklarini tashxislash va davolashda yordam beradi. U yurak angiografiyasi deb ham ataladi.

X-nurlari yordamida angiografiya boʻlimida koʻrish mumkin boʻlgan yurakning qon tomirlariga maxsus kontrast agenti yuboriladi. Tomirlar va arteriyalarning holati haqida batafsil maʼlumot beruvchi bir qator tasvirlarni (angiogrammalar) oladi.
## Koʻrsatmalar
Yurak tomirlarining koronar angiografiyasi invaziv tadqiqot usuli boʻlib, shuning uchun koʻrsatmalarga muvofiq qatʼiy ravishda amalga oshiriladi. Koronar angiografiya uchun koʻrsatmalar:

* Dori terapiyasiga yaxshi javob bermaydigan koroner yurak kasalliklari shakllari;
* Angina pektorisining belgilari uchun, agar ogʻriq koʻrinishini boshqa diagnostika turlari bilan izohlash mumkin boʻlmasa;
* Stabil boʻlmagan angina;
* Tekshiruv miokard infarktidan keyin belgilanadi;
* Favqulodda koronar angiografiya yurak xuruji belgilari uchun amalga oshiriladi (yurak xurujining dastlabki bosqichlarida);
* Valf apparatining ayrim patologiyalari.
## Koronar angiografiyaning amalga oshirilishi
* Koronar angiografiya qatʼiy ravishda maxsus jihozlangan operatsiya xonasida amalga oshiriladi. Tadqiqot turi – kompyuter tomografik koronar angiografiya yoki KT koronar angiografiya, kompyuter tomografiyasining mavjudligini talab qiladi.
* Tadqiqot arafasida bemor bir qator testlardan oʻtadi, shunda shifokor protsedura xavfsiz ekanligiga ishonch hosil qilishi mumkin.
* Shifokor sizga tekshiruvga qanday tayyorgarlik koʻrishni oldindan aytib beradi. Odatda oʻrganish rejalashtirilgan tarzda amalga oshiriladi. Tomirlarning shoshilinch koronar angiografiyasi oʻtkir koronar sindrom va miokard infarktida amalga oshiriladi.
* Koronar angiografiya 15 minutdan 30 minutgacha davom etadi, lekin baʼzida turli holatlar tufayli vaqt koʻpayadi.
* Koʻrsatmalarga koʻra, koronar angioplastika va tomirlarni stentlash koronar angiografiya bilan bir vaqtda amalga oshiriladi.
## Natijasi
* Koronar angiografiya shifokorga qon tomirlarida nima notoʻgʻri ekanligini rentgen nurlari bilan aniq koʻrsatadi.
* Qancha koronar arteriyalar yopilgan yoki aterosklerotik blyashka taʼsir qilgani aniq boʻladi.
* Zarar koʻrgan hududlarning aniq joylashuvi maʼlum boʻladi.
* Yurak tomirlarida oldingi operatsiya natijalari baholanadi: koronar arteriyani bypass yoki stentlash, yurak angiografiyasi. Koronar angiografiya tugallanganlarni baholashning eng yaxshi usuli hisoblanadi
* yurak tomirlarida oldingi operatsiyalar.
* Koronar angiografiyadan olingan maʼlumotlar shifokorga koronar arteriya kasalligi, yurak ogʻrigʻi yoki boshqa kasallik uchun qaysi davolash usuli maʼlum bir bemor uchun maqbul ekanligini aniqlashga yordam beradi.
## Havolalar
* Koronar angiografiya amaliyotini amalga oshirish
* Yurak angiografiyasini amalga oshirish va natijalar
## Manbalar
Yangi bank

**Yangi bank** – Oʻzbekistondagi aksiyadorlik tijorat banki. Yangi Bank O‘zbekistonda jismoniy va yuridik shaxslar uchun zamonaviy bank xizmatlarini taklif etuvchi birinchi tashkil etilgan yangi raqamli bank hisoblanadi. 2023-yil 4-may holatiga koʻra, „Yangi Bank“ aksiyadorlik tijorat bankining ustav fondi 100 milliard soʻmni tashkil etadi.
## Tarixi
2023-yil 4-may kuni Yangi Bank Oʻzbekiston Respublikasi Markaziy bankining 92-sonli litsenziyasi asosida tashkil etilgan.
## Rahbariyat
* Tatyana Asmakoves – AJ boshqaruvi raisi.
## Rasmiy ilovasi
Bankning rasmiy ilovasi – Yangi Bank, Android va IOS operatsion tizimlari uchun ishlab chiqarilgan.

## Manbalar
Shohzamon Xayrulloyev

**Shohzamon Xayrulloyev** (, 2000-yil 15-aprelda tugʻilgan) – oʻzbekistonlik futbolchi. Oʻzbekiston Pro ligasining „Yangiyer“ klubi yarim himoyachisi.
## Manbalar
Boris Visotiskiy

**Boris Igorevich Visotiskiy** (; 1939-yil 5-dekabr, Kiyev) – sovet futbolchisi, himoyachi pozitsiyadia oʻynagan.

## Futbolchilik faoliyati
Kiyevning „Dzerjinets“ klubi yoshlar jamoasi tarbiyalanuvchisi. Boris 1956-yilda kiyevning "Dinamo" oʻrinbosarlar jamoasi, keyinchalik SSSR ikkinchi ligasida Kiyevning CSKA va Lvov armiya jamoalarida oʻynagan. 1962-yilda u Kievning „Dinamo“ jamoasi tarkibida SSSR chempionatida uchta oʻyin oʻtkazgan. 1963-yilda u Leningradning „Dinamo“ jamoasi safida chempionatda 28 oʻyin oʻtkazgan. „A“ toifasining ikkinchi guruhida 1964—1965-yillarda 70 ta oʻyin oʻtkazib 6 ta gol muallifi boʻlgan. Keyinchalik Boris quyi ligalar jamoalari SKA Kiev (1966), Prometey Dneprodzerjinsk (1967), Avangard Ternopil (1967), Toshkent viloyatining „Politodel“ (1968), Progress Berdichev (1969), Neftyanik Drhobych (1969) „Uralan“ Elista (1971—1972) va 1970-yillarning oʻrtalarida u Kievning „Bolshevik“ klubida havaskorlar ligasida oʻynagan. Keyingi taqdir nomaʼlum.

## Havolalar

* 
* Na sayte footbook.ru Arxivnaya kopiya ot 1 yanvarya 2019 na Wayback Machine
Asadbek Mamarizoyev

**Asadbek Mamarizoyev** (, 2000-yil 13-avgustda tugʻilgan) – oʻzbekistonlik futbolchi. „Sirdaryo FA“ klubi hujumchisi.
## Manbalar
Smart zavodi yongʻini (Qarshi)

**Smart zavodi yongʻini** – 2024-yil 20-iyul kuni soat taxminan 18:20 larda Qashqadaryo viloyati Qarshi shahrida joylashgan „S-Smart“ brendi ostida televizor ishlab chiqaruvchi mahalliy zavodda kelib chiqqan yongʻin. Yongʻinni bartaraf etish uchun Qashqadaryo viloyati Favqulodda vaziyatlar boshqarmasi otryadlari jalb qilingan. Voqea natijasida zavod binosining taxminan 1,600 metr kvadrat maydoniga zarar yetgan, 1,500 metr kvadrat maydoni esa asrab qolingan. Halok boʻlganlar yoʻq va hech kimga tan jarohati yetmagan.

## Manbalar
Javohir Komilov

**Javohir Komilov** (, 1995-yil 12-fevralda tugʻilgan) – oʻzbekistonlik futbolchi. Oʻzbekiston Pro ligasining „Yangiyer“ klubi hujumchisi.
## Manbalar
Konstantin Bazelyk

**Konstantin Sergeyevich Bazelyuk** (; 1993-yil 12-aprelda tugʻilgan) – rossiyalik futbolchi, hujumchi pozitsiyasida oʻynaydi.

## Futbolchilik faoliyati
Krasnodar oʻlkasida tugʻilgan. Otasi rus va onasi pontik yunon millatidan.

### Klub
Bazelyuk Rossiya Premyer-ligasida 2013-yilning 14-sentyabrida Moskvaning CSKA jamoasi safida „Rostov“ ga qarshi oʻyinda debyut qilgan. 68-daqiqada zaxiradan maydonga tushgan va, oradan 3 daqiqa oʻtib gol urib, jamoasiga 1:0 hisobida gʻalaba keltirgan.

Bazelyuk Rossiya ligasining 2013-yildagi eng yaxshi yosh futbolchisi sovrinini qoʻlga kiritgan. 2016-yil iyun oyida Bazelyuk 2016/2017-yilgi mavsum uchun ijara asosida Estoril jamoasiga oʻtgan. 2017-yilning 20-iyunida Bazelyuk bu safar Maxachqalʼaning „Anji“ klubi bilan bir mavsumlik ijara shartnomasini imzolagan. 2018-yilning 11-yanvarida Bazelyukning „Anji“ bilan shartnomasi bekor qilingan va u 2017/2018-yilgi mavsumning qolgan qismida ijara asosida „Zbrojovka Brno“ jamoasiga oʻtgan.

2018-yilning 14-iyun kuni Moskvaning CSKA klubi Bazelyuk 2018/19-yilgi mavsumni ijara asosida SKA-Xabarovskda oʻtkazishini eʼlon qilgan. 2019-yil 10-iyun kuni Moskvaning CSKA klubi Bazelyukning shartnoma muddati tugaganidan soʻng klubni tark etganini eʼlon qilgan.

2019-yil 4-iyulda u Mordoviya Saransk bilan shartnoma imzolagan.

## Faoliyat statistikasi

## Yutuqlar

### Klub ===; CSKA Moskva

* Rossiya Premyer-ligasi (1): 2013–14

## Manbalar

## Havolalar

* 
* 
*
Oʻrtogʻim (qoʻshiq)

**Oʻrtogʻim** – Oʻzbekistonlik pop qoʻshiqchisi Nasafiy va repper Shaka tomonidan chiqarilgan qoʻshiq boʻlib, 2023-yil 22-iyul kuni RizaNova leybli ostida taqdim etilgan.

## Chiqarilishi
Qoʻshiq matni Aziziddin Akmalov (Nasafiy) tomonidan yozilgan. U 2023-yil 22-iyulda RizaNova leybli orqali raqamli yuklab olish uchun chiqarilgan. „Oʻrtogʻim“ treki Apple Musicning 2023-yil 31-iyulda taqdim etilgan „TOP iyul RizaNova 2023“ nomli albomiga oʻninchi singl sifatida kiritilgan. 2023-yil 3-oktyabrda esa Nasafiyning YouTube kanalida qoʻshiq uchun suratga olingan videoklip premyera qilingan. Klip 2024-yil iyul oyi holatiga koʻra 8 million martadan koʻproq tomosha qilingan.

## Manbalar

## Havolalar
* „Oʻrtogʻim“ Yandex Musicda
* „Oʻrtogʻim“ Spotifyda
* „Oʻrtogʻim“ Apple Musicda